اولوسلار آراسی پول فونو (IMF)، تونوس ا تامین ائتدیگی 2.9 میلیارد دولارلیق کرئدی‌نین 249 میلیون دو‌لار دگرین‌دکی دؤردونجو کرئدیسینی تصدیق ائدیب.
اولوسلار آراسی پول فونوندان بیلدیریب‌لر کی، فوند ایداره هیاتی، تونوس ایله 2016-جی ایلده ایمضالادیغی دؤرد ایللیک 2.9 میلیارد دو‌لار دگرین‌دکی کرئدیتی‌نین 249 میلیون دو‌لارلیق دؤردونجو کرئدیسینی سربست بوراخدی.
اولوسلار آراسی پول فونونون، تونوس ا بو گونه قدر وئردیگی کرئدیت مبلغی‌نین 1 میلیارد 139 میلیون دو‌لارا چاتدیغی بیلدیریلدی.
اولوسلار آراسی پول فونونون آچیقلاماسیندا آوریل آییندا یوزده 7.7 ایله 1991دن سونرا ان یوکسک سویه‌سینه چاتان انفلاسیونا دایر "پول سیاستی‌نین انفلاسیون نظارت ائتمه‌یه دقت یئتیرمه‌سی لازیم اولدوغو" خبردارلیغی ائدیلیب.
دیگر یان‌دان، کرئدی درجه‌لندیرمه آژانسی موودیس، "2015-جی ایلده توریست‌لرین هدف آلیندیغی اوچ ترور سالدیریسندان سونرا امنیت وضعیتی‌نین یاخشیلاشماسی، توریزم گلیرلرینده آرتیش، یورو بؤلگه سیندن تونوسا قارشی طلب آرتیشی و بؤیومه‌یه اساس‌لانان بیر ایقتیصادین اساس‌لارینی تامین ائتدیگی" قیمتلندیرمه‌سینی ائدیب.
